gl gl gl gl gl gl gl gl en gl gl gl gl gl gl gl gl gl gl es gl gl gl es gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl gl gl en gl gl gl gl fr gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl pt gl gl gl gl pt gl gl gl gl gl gl gl gl gl gl gl gl gl gl gl gl gl gl gl de gl gl gl gl gl gl en gl en gl en gl gl gl en gl en en en gl pl gl it es en gl gl gl en gl gl en gl es gl en gl gl en gl pt es en gl en gl gl gl gl gl gl gl pt gl gl en gl en en sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Conmemoración 8 de marzo
Área de Drogodependencias e Outros Trastornos Aditivos
Centro de día de menores de Ferrol
RPT, cadro de persoal e organigrama
Modelos de carteis de obras
Área de Diversidade Funcional
Área de Drogodependencias e Outros Trastornos Aditivos
Plan dos Servizos Sociais
Estás en:Servizos Sociais Área de Igualdade Proxectos Conmemoración 8 de marzo
Conmemoración 8 de marzo
Situación laboral das mulleres na empresa privada
Dificultades nas carreiras investigadoras e científicas das mulleres
Lexislación en materia de igualdade. Patriarcado, estereotipos e roles de xénero
Sustentabilidade das vidas, conciliación e corresponsabilidade
Inserción laboral das mulleres con diversidades
Video resumo da Presentación da Campaña conmemorativa do 8 M "Mobilizadxs Xti"
Conmemoración 2022 Conmemoración 2021 Conmemoración 2020 Conmemoración 2019 Campaña de sensibilización Maxia pola igualdade
Nesta anualidade e pola conmemoración do 8M queremos poñemos en marcha a campaña 'Mobilizadxs xti', coa que a Deputación apela á loita contra a desigualdade da muller na sociedade actual.
A campaña durará todo o mes de marzo e ten por obxectivo principal difundir a realidade da muller actual, baseándose nas cifras desfavorables en cuestións como a fenda salarial, na precarización laboral ou no ámbito da conciliación e dos coidados.
A campaña inclúe un acto central na mañá do propio 8 de marzo, con intervencións institucionais e unha actuación cultural, a realización de 10 vídeos que se difundirán a través das redes sociais e da canle de youtube da Deputación para, "poñerlle cara e voz aos datos, con mulleres e homes que nos conten a súa realidade e o seu relato" e un concurso nas redes sociais que difunda e profundice na realidade.
Algúns dos datos cos que se traballaron a campaña " Mobilizadxs xti'e que promoven a reflexión son:
1. Porque o 20,5% das mulleres están en situación de pobreza ou exclusión social.
2. Porque o 66% das persoas que teñen unha pensión non contributiva e o 60% das que reciben unha RISGA son mulleres.
3. Porque o 87% das persoas inactivas por coidado de menores ou persoas dependentes en Galiza son mulleres.
4. Porque o 77% das mulleres activas teñen redución de xornada e o 91,6% se acolleron a unha excedencia por coidado.
5. Porque a maior taxa de feminización, maior fenda de xénero.
6. Porque apenas o 33% da mulleres superan os ingresos medios das propias mulleres.
7. Porque o 76,7% dos traballos a xornada parcial desempéñanos mulleres.
8. Porque o 43% dos contratos subscritos por mulleres durante 2021 tiveron unha duración inferior ao mes.
9. Porque o taxa de temporalidade das mulleres no sector público é do 33,5%, cando representan un 60% do total de funcionariado.
10. Porque o 78,1% das mulleres activas dedícanse a "actividades sanitarias e servizos sociais", e o 69,8% ao sector da "educación".
11. Porque no sector industrial as mulleres tan só representamos o 28,2%, salvo na industria téxtil onde representa o 73,3%.
12. Porque o 73,4% do emprego que se perdeu en Galiza foi entre as mulleres.
Cartel xeral da campaña (A3)
OitoM, Día das Mulleres.
Moito por cambiar, por mover, por concienciar, por educar, por entender, por compartir, por crear, por gozar, por vivir_
Este 8M, Día das Mulleres, a Área de Igualdade da Deputación da Coruña promove unha serie de espazos en liña que nos convidan a atoparnos. Atoparnos para deternos e falar das dificultades que temos experimentado nestes tempos tan complexos e incertos marcados pola presenza da COVID-19; atoparnos para imaxinar colectivamente as respostas aos retos que atoparemos nos próximos meses e anos.
A pandemia, tanto o propio virus como as diferentes medidas tomadas polas administracións para a súa contención, está a afectar as nosas vidas de tal xeito que aínda non temos información suficiente para imaxinar as súas consecuencias a medio e longo prazo. Mais, no medio do baile de cifras e o ruído dos medios de comunicación, temos moita necesidade de integrar e compartir experiencias, analizando e poñendo consciencia sobre como esta realidade impacta de maneira diferencial nas vidas das mulleres.
Así, ao longo dun foro e tres conversas facilitadas en liña, reflexionaremos sobre os retos relacionados coa posición das mulleres na mercado laboral, co seu rol de principais responsables dos coidados e da sustentabilidade das vidas e sobre as interseccións da COVID-19 coas violencias machistas e os seus efectos específicos nos corpos e na saúde das mulleres. Tras a súa celebración en liña, estas conversas pasarán a formar parte dos recursos dispoñibles en aberto para a cidadanía dende a canle de Youtube da Deputación da Coruña.
Dirixida a profesionais do ámbito da igualdade nun sentido amplo (administración pública a todos os niveis; saúde; coidados; educación; terceiro sector; etc.) esta programación ten ademais por obxectivo fomentar o traballo en rede no ámbito local e provincial, esbozando colaborativamente as liñas estratéxicas do futuro dunhas políticas post-COVID que deberán integrar necesariamente a perspectiva de xénero. A participación nos diferentes espazos é aberta e gratuíta, mais precisa de inscrición previa a través do seguinte formulario i.gal/oitoM
Todo este proceso, xunto coas súas principais conclusións, será documentado xerando unha pequena publicación dixital que funcionará como inspiración, devolución e documento base para o traballo posterior. Por último, e no contexto deste mes de marzo tamén queremos apoiar á mocidade no seu papel como axente de cambio, facilitándolle a mozas e mozos ferramentas e referentes para xerar discursos alternativos dende os que fomentar a igualdade e actuar ante o machismo e a LGBTIfobia. Farémolo a través do deseño e difusión dun material didáctico que incorporará entrevistas en vídeo a mulleres referentes no cruce das TICs cos feminismos, animando á mocidade a xerar contido orixinal co que amplificar a conversa nas súas redes.
Tecnofeministas: Cinco voces para construír igualdade dende as redes
Cartel xeral da campaña (A3)
Publicación final do programa de actividades
É por ser muller
Campaña de sensibilización en medios sobre a necesidade de erradicar prexuízos sexistas e camiñar coeducando cara unha igualdade real.
Animámosvos a empregar o cancelo en redes sociais #EPORSERMULLER e a que partilledes outros prexuizos sexistas como forma de denunciar estas discriminacións e desigualdades
XI Concurso de viñetas.Novas masculinidades 2020
O obxecto do certame é empregar a viñeta, ou tira de viñetas (como máximo 6) para reflexionar, concienciar, visibilizar e mudar mentalidades da cidadanía en xeral e da poboación adolescente en particular, sobre novas masculinidades así como as claves para avanzar ata unha masculinidade alternativa máis igualitaria.
Invisibles. 7 marzo, 20.00h no Teatro Colón. Entrada de balde até completar aforo
Da directora Marián Bañobre, realizada pola compañía Redrum Teatro e premiada no Certame Luisa Villalta 2019 da Deputación da Coruña. Obra baseada no libro de Montse Fajardo que leva o mesmo título. Invisibles é un espectáculo que presenta diversas historias cun fío común entre elas: a violencia de xénero. Son historia reais contadas por mulleres, historias sobre malos tratos. Sensibilizar e transformar a través do teatro para que o público desenvolva unha conciencia crítica e cuestione a realidade que nos envolve.
O rural de todas as mulleres
Creación dun documental colaborativo ou participado sobre a historia de vida das mulleres no rural que se executará nos concellos de Toques, Aranga, Teo, Muxía e Ortigueira entre os meses de marzo e xuño de 2020.
Con motivo da celebración do 8 de marzo de 2017 "Día das mulleres", se conmemora a loita constante das mulleres pola súa participación, en pé de igualdade cos homes, na sociedade e no seu propio desenvolvemento como persoas.
Un ano máis lémbrase, entre outros sucesos reivindicativos de mellora das condicións laborais relacionadas principalmente coa mellora dos salarios, condicións de traballo e conciliación laboral e familiar, as máis de 140 mulleres obreiras textís que traballaban baixo unhas pésimas condicións, na fábrica Triangle Shirtwaist de Nova York,que no ano 1911 morreron por mor dun incendio.
Este desastre obrigou a implantar cambios lexislativos en normas de seguridade e saúde industrial así como a creación do Sindicato Internacional de mulleres traballadoras textís que loitaría incansablemente por mellorar as condicións laborais.
Das cinzas deste tráxico evento xurdiu a procura de xustiza social para mulleres e homes e 106 anos despois esta chama segue ardendo en todo o mundo.
Dende a Deputación da Coruña apoianse diferentes actuacións preventivas e/ou de intervención social para facer real e efectiva a igualdade entre mulleres e homes na provincia, no marco da lexislación vixente nesta materia, e gustaríanos informarvos das accións específicas que se poñen en marcha no marco desta conmemoración:
Biblioteca Provincial (actividade aberta ao público)
Día: 7 de marzo de 2017
Horario: de 17:00 a 18:00 h
Lugar: Sala Manuel López da Biblioteca
Centro de día de menores de Ferrol
Día: 17 de marzo de 2017
I.E.S. Rafael Puga Ramón
Día: 23 de marzo de 2017
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web